

**Тауарларға арналған декларацияны толтыру тәртібі туралы нұсқаулыққа № 4 қосымшаға өзгеріс енгізу туралы**

Еуразиялық экономикалық комиссия Алқасының 2019 жылғы 16 сәуірдегі № 66 шешімі

      Еуразиялық экономикалық одақтың Кеден кодексінің 105-бабының 5-тармағына сәйкес Еуразиялық экономикалық комиссия Алқасы **шешті:**

      1. Қосымшаға сәйкес Кеден одағы Комиссиясының 2010 жылғы20 мамырдағы № 257 шешімімен бекітілген Тауарларға арналған декларацияны толтыру тәртібі туралы нұсқаулыққа № 4 қосымшаға өзгеріс енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық комиссия Кеңесінің 2019 жылғы 16 сәуірдегі № 66 шешіміне ҚОСЫМША |

**Тауарларға арналған декларацияны толтыру тәртібі туралы нұсқаулыққа № 4 қосымшаға енгізілетін ӨЗГЕРІС**

      Мынадай мазмұндағы III бөліммен толықтырылсын:

      "III. Беларусь Республикасында тауарларды кедендік декларациялау кезінде көрсетілуге жататын мәліметтер\*\*

|  |  |  |
| --- | --- | --- |
| **4403**  **(4403 41 000 0,**  **4403 49-дан басқа)** | **өңделмеген ағаш материалдары** | **ағаш материалдарының атауы және сүрек түрлері (мысалы, қайың бөренесі, "Pinussylvestris L." кәдімгі қарағай баланстары)** |
| өңдеудің болуы (мысалы, қабығынан тазартылмаған, өңделмеген, қабығынан тазартылған) |
| консервантпен өңдеудің болуы (мысалы, бояумен, улағыштармен, креозотпен немесе өзге де заттармен) |
| ағаш материалдарының сорты |
| ағаш материалдарының өлшемдері: |
| ағаш материалдарының номиналды ұзындығы |
| аралауға ең көп әдіпті ескере отырып, ағаш материалдарының ұзындығы (м) |
| жоғарғы жағында және төменгі жағында диаметр (қалыңдық) диапазоны |
| номиналды ұзындығын ескере отырып және қабығын есепке алмай, келісімшартта көрсетілген ағаш материалдарының көлемі (м3) |
| нақты ұзындығын ескере отырып және қабығын есепке ала отырып, ағаш материалдарының көлемі (м3) |
| 4407  (4407 21,  4407 22,  4407 25,  4407 26,  4407 27,  4407 28,  4407 29-дан басқа) | ағаш материалдары | ағаш материалдарының атауы және сүрек түрлері |
| өңдеу түрі (бойлай араланған немесе жарылған, сүргіленген немесе аршылған, жонылған немесе жонылмаған, тегістелген немесе тегістелмеген, тікенек қосылыстары бар немесе жоқ) |
| ағаш материалдары сорты немесе сорттарының тобы |
| номиналды өлшемдері (ұзындығы, ені, қалыңдығы) (мм) |
| номиналды мөлшерден шекті ауытқулар (мм) |
| кептіру шамасына арналған әдіптер (бар болса) (мм) |
| номиналды мөлшерлерді ескере отырып, келісімшартта көрсетілген ағаш материалдарының көлемі (м3) |
| шекті ауытқуларды және кептіруге арналған әдіптерді ескере отырып, ағаш материалдарының көлемі (м3)". |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК